Birləşmiş Millətlər Təşkilatının Avropa İqtisadi Komissiyası

**Birləşmiş Millətlər Təşkilatının Avropa İqtisadi Komissiyası** () qısaca: **UNECE** və ya **ECE**) — BMT-nin iqtisadi qurumlarından biri. Avropa ölkələri ilə yanaşı, həm Kanada, həm Mərkəzi Asiya respublikaları, həm də İsrail və Amerika Birləşmiş Ştatları bu quruma daxildir. Mərkəzi katiblik qərargahı İsveçrənin Cenevrə şəhərində yerləşir və təxminən 50 milyon ABŞ dolları məbləğində büdcəsi var.

## Tarixi
28 mart 1947-ci ildə üzv ölkələr arasında iqtisadi əməkdaşlığın inkişafına dəstək üçün təsis olunmuşdur.

## Üzv dövlətlər
Komissiyanın üzvü olan 56 ölkə aşağıda göstərilmişdir:

Qeyd: UNECE-yə üzv olan 56 ölkənin 18-i rəsmi inkişaf yardımı alanlardır.

## İcraçı katibləri
*1947–1957 – , Qunnar Myurdal
*1957–1960 – , Sakari Tuomioya
*1960–1967 – , Vladimir Velebit
*1968–1982 – , Janez Stanovnik
*1983–1986 – , Klaus Sahlgren
*1987–1993 – , Gerald Hinteregger
*1993–2000 – , Yves Berthelot
*2000–2001 – , Danuta Hübner
*2002–2005 – , Brigita Schmögnerová
*2005–2008 – , Marek Belka
*2008–2012 – , Yan Kubiş
*2012–2014 – , Sven Alkalay
*2014 – , Mixael Möller (müvəqqəti əvəzedən)
*2014-cü ildən bəri – , Kristian Friis Bax

## Daxili Nəqliyyat Komitəsi
Daxili Nəqliyyat Komitəsi Komissiyanın köməkçi orqanıdır və AİK-in üzv-ölkələri DNK-in üzvləridir. Komitənin işi haqqında hesabatlar Komissiyanın illik sessiyalarında baxılır.

Daxili Nəqliyyat Komitəsinin mənzil-qərargahı İsveçrənin Cenevrədə fəaliyyət göstərir və fəaliyyətində 56 ölkə iştirak edir.

Komissiyanın Daxili Nəqliyyat Komitəsi bütün növ nəqliyyat sahəsində əməkdaşlığın regional miqyasda inkişafı üçün hökumətlərarası orqan kimi yaradılmışdır. Komitə məlumat mübadiləsi və ümumilikdə nəqliyyat problemlərinin müzakirəsi üçün forumdur, həmçinin də beynəlxalq sazişlər bağlanan və beynəlxalq tövsiyələr hazırlanan bir orqandır.

Komitə çərçivəsində müxtəlif nəqliyyat növləri üzrə xüsusi işçi qrupları yaradılmışdır:
*Avtomobil nəqliyyatı üzrə işçi qrupu;
*Dəmir yolu nəqliyyatı üzrə işçi qrupu;
*Daxili su nəqliyyatı üzrə işçi qrupu.

Bu qruplar müxtəlif məsələlərə dair xüsusi yaradılan köməkçi işçi orqanlar, ekspert qrupları və müzakirə qrupları sistemin fəaliyyətinə rəhbərliyi və nəzarəti həyata keçirirlər. Eləcə də, bilavasitə Komitənin himayəsi altında fəaliyyət göstərən bir sıra ekspert qrupları vardır. Bunların arasında nəqliyyat statistikasına dair, tez xarab olan ərzaqların daşınmasına dair, təhlükəli yüklərin daşınmasına dair, qarışıq daşımalara dair, gömrük məsələlərinə dair, nəqliyyat sahəsində tendensiya və siyasətə dair, nəqliyyatın iqtisadiyyatına dair ekspertlər qrupu vardır. Bu qrupların statusu bütün nəqliyyat növləri üçün ümumi problemlərin istifadəsinə dair həyata keçirilən işlə şərtləndirilmişdir.

## Birləşmiş Millətlər Təşkilatının Avropa İqtisadi Komissiyasının Statistik jurnalı
1982-ci ildən 2007-ci ilə qədər IOS Press tərəfindən UNECE-nin adından *"Birləşmiş Millətlər Təşkilatının Avropa İqtisadi Komissiyasının Statistik jurnalı"* nəşr edilmişdir.

## İstinadlar

## Xarici keçidlər

* UNECE Statistical Database
* UNECE Weekly 
* UN Economic Commission for Europe
* EU and UNECE cooperation .
* UNECE vehicle regulations